open-index/open-wikipedia-markdown huggingface dataset:
Francium

**Francium** (*francium*) je chemický prvok v Periodickej tabuľke prvkov, ktorý má značku **Fr** a protónové číslo 87. Francium je nestabilný, vysoko rádioaktívny prvok patriaci medzi alkalické kovy. V prírode sa vyskytuje v stopových množstvách v uránových a tóriových rudách.

## Charakteristika
Francium bolo objavené v roku 1939 francúzskou fyzičkou Marguerite Perey a pomenované po Francúzsku. Francium bolo posledným prvkom, ktorý bol objavený v prírode. Je najťažším alkalickým kovom a vzniká dôsledkom rozpadu aktínia. Umelo môže byť vyrobené bombardovaním tória protónmi. 

Napriek tomu, že sa vyskytuje v uránovej rude, jeho výskyt je nesmierne vzácny. Predpokladá sa, že v zemskej kôre sa nachádza len 340 až 550 gramov francia. To ho robí druhým najvzácnejšie prirodzene sa vyskytujúcim prvkom na Zemi (po astáte). Je tiež najnestabilnejší z prvých 101 prvkov a má najvyššiu pomernú hmotnosť zo všetkých prvkov. Francium je tiež najmenej elektronegatívnym prvkom (druhým v poradí je cézium).

Je známych 34 izotopov francia (s relatívnou atómovou hmotnosťou od 199 do 233) a 11 metastabilných stavov. Najstabilnejším je izotop 223Fr s polčasom rozpadu 22 minút, ktorý vzniká rozpadom izotopu 227Ac a je jedným z dvoch izotopov, ktoré sa vyskytujú v prírode (tým druhým je 224Fr). Všetky známe izotopy francia sú veľmi nestabilné a tak je výskum francia obmedzený na laboratórne podmienky.

Existuje niekoľko fotografií francia, najviac však len 350 000 atómov.

## Referencie

* Los Alamos National Laboratory - Francium 
* Stony Brook University Physics Dept.
* Jean-Pierre Adloff and George B. Kauffman. Francium (Atomic Number 87), the Last Discovered Natural Element. The Chemical Educator, Vol. 10, No. 5, 2005 http://chemeducator.org/sbibs/s0010005/spapers/1050387gk.htm .

## Iné projekty


Kategória:Alkalické kovy
Kategória:Kovy
Kategória:Rádioaktívne prvky
Cézium

**Cézium** () je chemický prvok v Periodickej tabuľke prvkov, ktorý má značku Cs a protónové číslo 55. Patrí medzi alkalické kovy, vyznačuje sa veľkou reaktivitou a mimoriadne nízkym redox-potenciálom.

## Základné fyzikálno-chemické vlastnosti
Cézium je mäkký, ľahký a striebrolesklý kov, ktorý mimoriadne rýchlo reaguje s kyslíkom i vodou a v prírode sa s ním preto stretávame len vo forme zlúčenín. Elementárne kovové cézium je možné dlhodobo uchovávať pod vrstvou alifatických uhľovodíkov ako petrolej nebo nafta, s ktorými nereaguje.

Spolu s franciom a gáliom je cézium jedným z mála kovov, ktoré sa nachádzajú v tekutom stave takmer pri izbovej teplote. Cézium reaguje explozívne v studenej vode a reaguje aj s ľadom pri teplotách nad −116 °C. Hydroxid cézia (CsOH) je silne zásaditý a rýchlo leptá povrch skla.

Soli cézia farbia plameň do fialova. 

Cézium bolo objavené v roku 1860 nemeckým chemikom Robertom W. Bunsenom a nemeckým fyzikom Gustavom R. Kirchhoffom použitím nimi objavenej spektrálnej analýzy. Cézium bol prvý prvok objavený pomocou spektrálnej analýzy. Kovové cézium bolo prvý raz vyrobené v roku 1861.

## Výskyt v prírode, výroba a využitie
Vďaka svojej veľkej reaktivite sa v prírode stretávame iba so zlúčeninami cézia a to len s oxidačným číslom Cs+.

Cézium sa na Zemi i vo vesmíre vyskytuje len vzácne. Predpokladá sa, že zemská kôra obsahuje 17 mg Cs/kg. Priemerný obsah v morskej vode je približne 0,5 μg/l. Vo vesmíre sa predpokladá výskyt jedného atómu cézia na približne 100 miliárd atómov vodíka. 

V mineráloch cézium zvyčajne sprevádza ostatné alkalické kovy. Pravdepodobne najvýznamnejší výskyt je v minerále *[[lepidolit]]u,* čo je pomerne značne komplikovaný hlinito-kremičitan lítio-draselný. 

Elementárne cézium sa vyrába elektrolýzou roztaveného chloridu cézneho na železnej katóde. Na grafitovej anóde pritom vzniká plynný chlór.

Vzhľadom na svoju mimoriadnu nestálosť a reaktivitu má kovové cézium len minimálne praktické využitie.

* Jeho nízky ionizačný potenciál dovoľuje uplatnenie vo fotočlánkoch, slúžiacich na priamu premenu svetelnej energie na elektrickú. Zároveň je preto perspektívnym médiom pre iónové motory, ako pohonné jednotky kozmických plavidiel.
* Pri výrobe katódových trubíc pracujúcich s nízkotlakovou náplňou inertného plynu sa cézium používa ako filter na zachytenie a odstránenie posledných zvyškov reaktívnych primiešaných plynov.
* Od roku 1967 je v sústave SI definovaná základná jednotka času, 1 sekunda, na základe frekvencie emitovaného svetelného žiarenia izotopu 133Cs ako čas potrebný pre 9 192 631 770 prechodov zo základného do excitovaného stavu.

V chemických zlúčeninách sa cézium vyskytuje zásadne ako kladne jednomocné Cs+. Medzi známejšie zlúčeniny patria tieto chemické látky:

* Reakciou cézia s kyslíkom vzniká superoxid cézny (CsO2).
:  Cs + O2 → CsO2
* Reakcia cézia s vodou vedie k vzniku silne zásaditej zlúčeniny, hydroxidu cézneho (CsOH), ktorý je na rozdiel od analogických zlúčenín sodíka a draslíka málo hygroskopický a málo rozpustný vo vode.

## Iné projekty


Kategória:Alkalické kovy
Kategória:Kovy
Kategória:Redukčné činidlá
Rubídium

**Rubídium** (*rubidium*) je chemický prvok v Periodickej tabuľke prvkov, ktorý má značku Rb a protónové číslo 37. Rubídium patrí medzi alkalické kovy, vyznačuje sa veľkou reaktivitou a mimoriadne nízkym redox-potenciálom. Je to mäkký, ľahký a striebrolesklý kov, ktorý mimoriadne rýchlo, až explozívne, reaguje s kyslíkom i vodou a v prírode sa s ním preto stretávame iba vo forme zlúčenín.

Elementárne kovové rubídium je možné dlhodobo uchovávať pod vrstvou alifatických uhľovodíkov ako petrolej alebo nafta, s ktorými nereaguje. Soli rubídia farbia plameň na svetlofialovo.

Rubídium bolo objavené v roku 1861 nemeckým chemikom Robertom W. Bunsenom a nemeckým fyzikom Gustavom R. Kirchhoffom použitím nimi objavenej spektrálnej analýzy.

## Výskyt v prírode, výroba a využitie
Vďaka svojej veľkej reaktivite sa v prírode stretávame iba so zlúčeninami rubídia a to len s mocenstvom Rb+.

Obsah rubídia v zemskej kôre je pomerne vysoký, predpokladá sa, že zemská kôra obsahuje 100300 mg Rb/kg. Priemerný obsah v morskej vode je približne 0,12 mg Rb/l. Vo vesmíre sa predpokladá výskyt jedného atómu rubídia na približne 6 miliárd atómov vodíka. 

V mineráloch zvyčajne sprevádza rubídium ostatné alkalické kovy. Pravdepodobne najvýznamnejší výskyt je v minerále *[[lepidolit]],* čo je pomerne značne komplikovaný hlinito-kremičitan lítio-draselný. V tomto minerále sa obsah rubídia pohybuje okolo hodnoty 1,5%

Elementárne rubídium sa vyrába elektrolýzou roztaveného chloridu rubidného na železnej katóde. Na grafitovej anóde pritom vzniká plynný chlór.

Vzhľadom k svojej mimoriadnej nestálosti a reaktivite má kovové rubídium len minimálne praktické využitie.

* Jeho nízky ionizačný potenciál dáva možnosť jeho uplatneniu vo fotočlánkoch, slúžiacich na priamu premenu svetelnej energie na elektrickú. Zároveň je preto perspektívnym médiom pre iónové motory, ako pohonné jednotky kozmických plavidiel.
* Pri výrobe katódových trubíc pracujúcich s nízkotlakovou náplňou inertného plynu sa rubídium používa ako filter na zachytenie a odstránenie posledných zvyškov reaktívnych primiešaných plynov.
* Soli rubídia sa pridávajú do zmesí zábavnej pyrotechniky a farbia vzniknuté svetelné efekty do fialova.

V chemických zlúčeninách sa rubídium vyskytuje zásadne a iba ako kladne jednomocné Rb+. Medzi známejšie zlúčeniny patria tieto chemické látky:

* Reakciou rubídia s kyslíkom vzniká superoxid rubídny RbO2.
: Rb + O2 → RbO2
* Reakcia rubídia s vodou vedie k vzniku silne zásaditej zlúčeniny, hydroxidu rubídneho RbOH, ktorý je na rozdiel od analogických zlúčenín sodíka a draslíka málo hygroskopický a je len veľmi obmedzene rozpustný vo vode.

## Iné projekty


Kategória:Alkalické kovy
Kategória:Kovy
Kategória:Redukčné činidlá
Stroncium

**Stroncium** (lat. *strontium*) je chemický prvok v Periodickej tabuľke prvkov, ktorý má značku Sr a protónové číslo 38. Stroncium je pomerne mäkký, ľahký kov, ktorý búrlivo reaguje s kyslíkom i vodou a v prírode sa s ním preto stretávame iba vo forme zlúčenín. Reaktivita stroncia je natoľko vysoká, že sa môže dlhodobo uchovávať iba pod vrstvou alifatických uhľovodíkov (petrolej, nafta) s ktorými nereaguje. Na vzduchu sa okamžite pokrýva vrstvou nažltlého oxidu, práškové stroncium sa na vzduchu môže samovoľne vznietiť.

Soli stroncia farbia plameň karmínovo červeno.

Stroncium objavil v roku 1790 Adair Crawford a v roku 1793 Martin Heinrich Klaproth v mineráli stroncianit, odkiaľ pochádza jeho slovenské i latinské pomenovanie. Čisté stroncium ako prvý izoloval sir Humphry Davy v roku 1808 pomocou elektrolýzy.

## Výskyt v prírode
Vzhľadom na vysokú reaktivitu sa v prírode stretávame prakticky len so zlúčeninami stroncia. V nich sa vyskytuje iba v mocenstve Sr+2.

Stroncium sa v zemskej kôre vyskytuje v množstve 0,030,04%. V morskej vode je jeho koncentrácia len 8 mg·l⁻¹ a vo vesmíre pripadá na jeden atóm stroncia približne jeden a pol miliardy atómov vodíka.

Najznámejšími minerálmi na bázi stroncia sú celestín (síran strontnatý, SrSO4) a stroncianit (uhličitan strontnatý, SrCO3).

## Výroba, zlúčeniny a využitie
Elementárne stroncium sa priemyslovo vyrába elektrolýzou taveniny chloridu strontnatého a chloridu draselného.

Zlúčeniny stroncia sa využívajú vďaka svojej výraznej farebnej reakcii v plameni pri výrobe pyrotechnických produktov. Uplatnenie zlúčeniny stroncia nachádzajú aj v špeciálnych aplikáciách sklárskeho priemyslu, napr. v katódových trubiciach pre výrobu obrazoviek farebných televíznych prijímačov.

Vysoký index odrazivosti titaničitanu strontnatého (SrTiO3) sa využíva v rôznych optických aplikáciách, napr. pri meraní farebnosti látok alebo analýze spektier odrazených lúčov z farebných povrchov. Z rovnakého dôvodu používa často šperkársky priemysel titaničitan strontnatý ako lacnejšiu náhradu diamantu.

Chróman strontnatý sa pod názvom **stronciová žlť** používa ako pigment v maliarstve.

## Zdravotné aspekty stroncia
Bežné izotopy stroncia sa v živých organizmoch správajú podobne ako atómy vápnika a sú teda úplne neškodné.

Zdravotné riziká stroncia sú spojené s rádioaktívnym izotopom 90Sr, ktorý vzniká pri rádioaktívnom rozpade uránu, napr. pri výbuchu atómovej bomby i v jadrových reaktoroch. Izotop 90Sr je pomerne silný beta žiarič s polčasom rozpadu 29,1 rokov. Ak sa dostane do živého organizmu, môže sa zabudovať do kostného tkaniva a je potenciálnym zdrojom vzniku rakoviny. Pri objektívnom hodnotení jeho skutočnej rizikovosti je potrebné posúdiť pomer výskytu uvedeného izotopu k ostatným podobným atómom (vápnik, bárium, neškodné izotopy stroncia) a pravdepodobnosťou vyžiarenia beta častice (elektrón) a následným spustením rakovinového bujnenia práve sledovaným izotopom 90Sr.

## Iné projekty


Kategória:Kovy alkalických zemín
Kategória:Kovy
Kategória:Redukčné činidlá
Telúr

**Telúr** () je chemický prvok v Periodickej tabuľke prvkov, ktorý má značku Te a protónové číslo 52. Telúr je kujný, stredne toxický vzácny polokov. Telúr je chemicky príbuzný selénu a síre. V prírode sa vyskytuje vo forme elementárnych kryštálov. Telúr je vo vesmíre bežnejší ako na Zemi, je extrémne vzácny a jeho zásoby v zemskej kôre sa dajú prirovnať k platine. Priemyselné využitie telúru je v zliatinách s meďou a oceľou v strojárenských aplikáciach, ako sú CdTe solárne panely a polovodiče.

Telúr nemá žiadnu biologickú funkciu, ale niektoré huby sú schopné využiť ho namiesto síry a selénu v aminokyselinách ako sú telurocysteín a telurometionín. U ľudí sa telúr čiastočne premieňa na dimetyltelurid, (CH3)2Te, čo je plyn so zápachom podobným cesnaku, ktorý možno zacítiť v dychu osôb vystavených telúru alebo s telúrovou otravou. 

## Referencie

## Iné projekty

## Zdroj


Kategória:Polokovy
Kategória:Chalkogény
Faux pas

**Faux pas** [fó-pa] (doslova po francúzsky *nesprávny krok*) je:
* netaktnosť, prehrešok voči spoločenským pravidlám správania
* v širšom zmysle: chybný krok či omyl vôbec; prerieknutie sa, ktoré spôsobí nepríjemnosť alebo i pohoršenie

Kategória:Francúzske výrazy
Iné poruchy regulácie glukózy a vnútorného vylučovania podžalúdkovej žľazy (MKCH-10)

**E15 - E16: INÉ PORUCHY REGULÁCIE GLUKÓZY A VNÚTORNÉHO VYLUČOVANIA PODŽALÚDKOVEJ ŽĽAZY** patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).

**E15 - HYPOGLYKEMICKÁ KÓMA NEDIABETIKA**

Chemickou látkou vyvolaná inzulínová kóma u nediabetika
Hyperinzulinizmus s hypoglykemickou kómou
Hypoglykemická kóma NS 
Podľa potreby použiť doplnkový kód vonkajších príčin (XX. kapitola) na identifikovanie lieku.

**E16 - OSTATNÉ PORUCHY VNÚTORNÉHO VYLUČOVANIA PODŽALÚDKOVEJ ŽĽAZY**

E16.0 - Liekom vyvolaná hypoglykémia bez kómy
:Podľa potreby použiť doplnkový kód vonkajších príčin (XX. kapitola) na identifikovanie lieku.
E16.1 - Iná hypoglykémia
:Funkčná nehyperinzulínová hypoglykémia
:Hyperinzulinizmus
::NS
::funkčný
:Hyperplázia pankreatických ostrovčekových beta buniek NS
:Encefalopatia po hypoglykemickej kóme
E16.2 - Nešpecifikovaná hypoglykémia
E16.3 - Zvýšená sekrécia glukakónu
:Hyperplázia pankreatických endokrinných buniek s nadbytkom glukakónu
E16.8 - Iné špecifikované poruchy vnútornej sekrécie podžalúdkovej žľazy
:Hypergastrinémia
:Zvýšená sekrécia endokrinného pankreasu
::faktora uvoľňujúceho rastový hormón
::pankreatického polypeptidu
::somatostatínu
::vazoaktívneho intestinálneho polypeptidu
:Zollingerov-Ellisonov syndróm
E16.9 - Nešpecifikovaná porucha endokrinnej sekrécie podžalúdkovej žľazy
:Hyperplázia ostrovčekových buniek NS
:Hyperplázia endokrinných buniek podžalúdkovej žľazy NS 

## Zdroj
*Národné centrum zdravotníckych informácií

Kategória:MKCH-10
Platina

**Platina** (*platinum*) je chemický prvok v Periodickej tabuľke prvkov, ktorý má značku **Pt** a protónové číslo 78. Je to ťažký prechodný kov, odolný voči korózii. Používa sa v klenotníctve, laboratórnom príslušenstve, elektrických kontaktoch, stomatológii a v zariadeniach na kontrolu emisií v automobiloch.

## Iné projekty


Kategória:Prechodné prvky
Kategória:Kovy
Kategória:Katalyzátory
Indium

alt=Tehličky India|náhľad|Indium
**Indium** (lat.*indium*) je chemický prvok v Periodickej tabuľke prvkov, ktorý má značku In a protónové číslo 49. Je to strieborno-biely mäkký kov, ktorý sa dá krájať nožom. Jeho obsah v zemskej kôre je len 0,21 ppm a priemyselne sa získava ako vedľajší produkt pri spracovaní zinkových rúd. Využíva sa v polovodičovej technike (vodivé vrstvy dotykových LCD displejov, zliatiny s germániom sa používajú pri výrobe tranzistorov, svetlo emitujúcich diód, atď.), ako zložka zliatin s nízkou teplotou topenia, ako zložka moderátorových tyčí v niektorých typoch jadrových reaktorov, na výrobu zrkadiel a na ochranu ložísk leteckých motorov proti korózii a opotrebovaniu.

## Iné projekty


Kategória:Kovy
Diaľnica A7 (Nemecko)

**Diaľnica A7** () je s 945,6 kilometrami najdlhšia diaľnica v Nemecku. Ako severojužná os vedie od Ellund na dánskej hranici cez Šlezvicko-Holštajnsko, Hamburg, Dolné Sasko, Hesensko, Bavorsko, Bádensko-Württembersko a opäť Bavorsko až k rakúskej hranici pri meste Füssen.

## História
Prvý, 77 kilometrov dlhý úsek medzi mestami Göttingen a Homberg bol otvorený v roku 1937. Nasledujúci rok bola diaľnica predĺžená o 28 kilometrov po obec Hattenbach. V roku 1942 bol vybudovaný úsek Nörten-Harlenberg - Göttingen s dĺžkou . Zvyšok diaľnice bol vybudovaný v 60. a 70. rokoch. Momentálne je vo výstavbe  úsek medzi obcami Nesselwang a Füssen.

## Iné projekty

## Externé odkazy
* Diaľnica A7

007
Požiar v Matadore v roku 2006

thumb|Hustý dym z požiaru

**Požiar v Matadore v roku 2006** bol silný požiar, ktorý vypukol 18. júna 2006 krátko pred osemnástou hodinou v areáli bývalej chemickej továrne Matador v Bratislave v rovnomennej lokalite v mestskej časti Petržalka. Zachvátil sklad chemikálií a pneumatík, patriaci súkromnej firme *Detox.* Oheň sa šíril veľmi rýchlo, na miesto dorazili všetci bratislavskí hasiči s dostupnou technikou, i posily z okolitých obcí, no dlho sa im ho nedarilo uhasiť. Niekoľko hasičov dokonca utrpelo popáleniny vplyvom sálavého tepla, mnohým chemikálie rozleptali skafandre. V sklade došlo i k mohutným explóziám, ktoré bolo počuť až do Starého Mesta. Polícia odklonila dopravu a uzavrela miesto v okruhu 500 metrov. Na miesto sa dostavil primátor Bratislavy Andrej Ďurkovský.

Šéf civilnej ochrany bratislavského Krajského úradu Jozef Polák vyzval všetkých obyvateľov Bratislavy, aby pozatvárali okná a obmedzili pohyb v smere mraku. Ten podľa neho postupoval na Nové Mesto, Vrakuňu a Bernolákovo. Vzniklo podozrenie, ktoré zverejnili médiá, že unikol vysoko jedovatý kyanid, čo sa následne nepotvrdilo, podľa odborníkov išlo o chlórované uhľovodíky a benzény, v takom množstve, ktoré neohrozilo zdravie občanov.

Oheň sa podarilo uhasiť hodinu pred polnocou, avšak trosky tleli až do večera nasledujúceho dňa a preto hasiči dovtedy pokračovali v polievaní vodou. Polícia na základe obhliadky miesta požiaru zisťovala, či nedošlo k spáchaniu trestného činu všeobecného ohrozenia. Súbežne so vznikom požiaru Petržalku postihlo silné krupobitie.

O necelý mesiac – 13. júla, vypukol požiar v sklade horľavých kvapalín v Rimavskej Sobote, ktorý tiež patrí firme *Detox*.

## Referencie

## Pozri aj
* Požiar v Matadore v roku 2011

Kategória:Požiare na Slovensku
Kategória:Udalosti v Petržalke
Kategória:18. jún
Kategória:2006 na Slovensku
Svätodušné kráľovské sprievody

**Svätodušné kráľovské sprievody** sú v Európe typické obradné sprievody, ktoré sa konali a konajú buď pešo alebo na koňoch. Späté sú s cirkevnými sviatkami (veľkonočné, svätodušné) a či skôr so sviatkami jednotlivých svätcov.

## Naháňanie kráľa, hra na kráľa
Sú to tradičné kráľovské svätodušné sprievody, ktoré u nás boli známe pod viacerými názvami: jazda s kráľom, naháňanie kráľa, hľadanie kráľa, chodenie s kráľom alebo kúpanie kráľa a mnohé ďalšie (záviselo to od oblasti v akej sa konali). Svätodušné obradné obchôdzky a jazdy sa zahajovali niekedy už v sobotu,  ale väčšinou v „Hod boží svatodušní“ a v „Pondělí svatodušní“. V nedeľu sa obvykle konala hra na kráľa (stínanie kráľa, volanie kráľa), nazývané aj kráľovská nedeľa. Na koňoch jazdili slobodní muži (16-20r.), na Morave ich označovali pacholci v Čechách „pohunci“ alebo „pohunska rada“. Dejiskom obchôdzok bývala celá dedina, spravidla sa začínalo pri starostovom dome alebo pri fare. Počas týchto akcií hrala hudba, boli preteky na koňoch atď. Jadro a podstata tejto hry:
# zvrhnutie kráľa
# uvedenie nového kráľa 
# súd
Nový kráľ mal tak 8-15 rokov, v niektorých oblastiach však volili aj mladších. Spravidla pochádzal z bohatej alebo váženej rodiny a bola to prestíž. Výber kráľa bol buď súťažou, napr. kto vyženie ako prvý dobytok na pastvu, kto je najlepším jazdcom alebo len hlasovaním. Zvláštne postavenie v celej tejto hre mali vyvolávači. Oni totiž sprostredkovávali komunikáciu medzi aktívnymi účastníkmi obradu a ostatnými obyvateľmi domácej a cudzej obce. Museli byť ale aj zároveň zdatnými jazdcami, rečníkmi a mať aj isté herecké vlohy. Vyvolávanie či prevolávanie alebo dávanie mien je najvýraznejším vyjadrovacím prostriedkom spoločným pre všetky druhy letnicových kráľovských obradov (známe sú verše so žiadosťou o dar). Preto bolo veľmi dôležitou súčasťou aj obdarovávanie. Malo nilen svoju ekonomickú hodnotu, ale mohlo byť aj prejavom susedskeho spolunažívania a v obecnom zmysle potom prostriedkom k nadväzovaniu, upevňovaniu alebo utužovaniu stykov. Zloženie odevu bolo tiež veľmi pestré. Niektoré jeho zložky mali znakový, obradný význam, iné charakter divadelného kostýmu.

Kategória:Folklór
Zápisový lístok

**Zápisový lístok** je lístok používaný v bridži, na ktorý sa zapisujú dosiahnuté výsledky pri zohrávaní rozdania jednotlivými pármi.
## Párový turnaj
V jednom riadku sú nasledovné údaje: číslo páru na NS, číslo páru na EW, záväzok, hlavný hráč, výsledok z hľadiska počtu zdvihov, výsledok z hľadiska totálnych bodov NS, výsledok z hľadiska totálnych bodov EW, výsledok vo vzťahu k poľu v Match points alebo v Impoch, poznámka.
Totálne body sa zapisujú iba do stĺpca linky, ktorá získala plusové body.
Obvykle sa zapisujú výsledky zhora nadol v poradí v akom bolo rozdanie zohrávané.
Na zápisovom lístku zvyknú byť tiež zapísané karty, ktoré mali jednotliví hráči, aby v prípade mylného vloženia kariet do krabice sa dalo rozdanie zrekonštruovať.

**Príklad vyplneného zápisového lístka topskórového párového turnaja**:

**Ten istý zápisový lístok, ak by sa hral turnaj na Impy, priemerný výsledok je -75 Total points**:

## Individuálny turnaj
Ak je to zápisový lístok individuálneho turnaja prvé štyri stĺpce sú čísla hráčov sediacich na N, S, E, W.
## Zápas družstiev
Keď sa hrá zápas družstiev, zápisový lístok nie je založený v jednotlivých rozdaniach, ale každý pár zapisuje výsledky jednotlivých rozdaní do svojho vlastného zápisového lístka a po odohraní všetkých rozdaní si doň doplní výsledky, ktoré dosiahol druhý pár družstva pri druhom stole na opačnej linke. Totálne body sa odpočítajú a vzniknutý rozdiel sa prevedie z totálnych bodov na Impy (ak sa hrá metódou BAM prevedie sa na Bamy).
## Patton
Patton je zrýchlenou súťažou družstiev, ktorá sa hrá podobne ako súťaž párov, ale je zorganizovaná tak, aby to isté rozdanie hrali proti sebe členovia tých istých družstiev na opačných linkách. Výsledky sa zapisujú do čísla riadku zodpovedajúceho číslu stola, na ktorom sa hrá. Zápisový lístok je taký, ako v párovom turnaji. Výsledky sú vyhodnotené modifikovanou metódou BAM - prehra 0, remíza 1, výhra 2 alebo BAM + Imp.

Kategória:Bridž
Apollo (zbor)

Spevácky zbor **Apollo** vznikol v roku 1995 ako vysokoškolský zbor v Bratislave. Členmi zboru sú hlavne študenti a absolventi z celého Slovenska.

Svoj repertoár zameriava na sakrálnu zborovú tvorbu z obdobia gregoriánskeho chorálu, renesancie, romantizmu a súčasnosti. Naštudoval a interpretoval rozsiahle skladby od súčasného slovenského skladateľa Pavla Kršku (Stabat Mater, Rekviem, Te Deum- pre sóla, zbor a organ). 

Súčasťou repertoáru speváckeho zboru Apollo sú aj tradičné slovenské ľudové piesne v úpravách pre zbor, vianočné koledy alebo afroamerické spirituály.

## Externé odkazy
* Stránka zboru, z ktorej bol čerpaný materiál pre tento článok (s povolením držiteľov autorských práv)
Polárna sústava súradníc

thumb|Polárna sústava súradníc

**Polárna sústava súradníc** je sústava súradníc (tzv. **polárnych súradníc**) v rovine, ktorá určuje polohu bodu:
* vzdialenosťou od začiatku sústavy súradníc (**r**) a
* uhlom spojnice bodu a začiatku, od začiatku zvolenej osi ležiacej v rovine (proti smeru hodinových ručičiek); najčastejšie jej zodpovedá os x karteziánskych súradníc ({\varphi})

Polárna sústava súradníc je vhodná v takých prípadoch pohybu, pri ktorých sa nemení vzdialenosť telesa od jedného bodu (počiatku súradníc); napríklad pri pohybe po kružnici (prípadne sa táto vzdialenosť mení s určitou jednoduchou závislosťou).

## Prevod polárnych súradníc na [[Karteziánska sústava súradníc (v najužšom zmysle)|karteziánske]]
:x = r \cos{\varphi}\,
:y = r \sin{\varphi}\,

## Prevod karteziánskych súradníc na polárne
:r = \sqrt{x^2 + y^2}
:\varphi = \operatorname{arctan}\left(\frac{y}{x}\right)
Tieto prevodné funkcie však platia iba pre interval: 
:\varphi \in 

pre iné intervaly by sme museli zmeniť znamienko funkcie arctg(x). Popísať na celom jeho definičnom intervale:

Prevod karteziánskych súradníc na polárne má potom zápis:
:r = \sqrt{x^2 + y^2}
:\varphi = \arctan \frac{y}{x}\qquad x \ne 0 \,

alebo alternatívny zápis (optimalizovaný pre počítače):
:\varphi = sig(y)\arccos \frac{x}{r}
: výpočet pre *r* je rovnaký

platí pre plný rozsah kruhu.

## Referencie

Kategória:Sústavy súradníc
Kategória:Matematika
Kategória:Geometria
Anton Bielek

**Anton Bielek** (pseudonymy **Hvizdák**, **Kalinov**, **Miloš**, **Vrták**, **Žihadlo** a i.) (* 10. september 1857, Bytčica, teraz súčasť Žiliny – † 27. január 1911, Viedeň) bol slovenský spisovateľ.

## Životopis
Narodil sa v rodine učiteľa, po matkinej smrti ho vychovávali príbuzní. Vzdelanie získal na gymnáziách v Žiline, Kláštore pod Znievom a Ostrihome, neskôr navštevoval učiteľský ústav v Kláštore pod Znievom, no zo školy bol vylúčený a zmaturoval súkromne. 

Počas štúdií sa začal národne prejavovať, no tiež tu vzniklo jeho priateľstvo s M. Kukučínom. Pracoval ako učiteľ, neskôr ako správca tlačiarne v Ružomberku a ako redaktor slovenského časopisu „Besedy“, neskôr sa presťahoval do Martina, kde pracoval v Tatra banke a pôsobil tiež ako administrátor Národných novín. V roku 1904 začal pracovať ako redaktor pre Katolícke noviny v Trnave a Skalici. Emigroval do USA, kde pracoval pre noviny Slovák v Amerike, no i tu prichádza o zamestnanie. V roku 1910 prepadol hlbokej depresii, ktorá ho prinútila vrátiť sa na Slovensko, kde o rok neskôr zomrel v ústave pre choromyseľných.

## Tvorba
Začiatky jeho literárnej tvorby spadajú do jeho učiteľského obdobia. Prvé diela mu vychádzali v rôznych časopisoch (Včelka, Budič, Slovenské pohľady). Začínal písaním básní, no neskôr sa venoval próze. Svoje diela umiestňuje do dedinského prostredia, vyjadruje v nich svoje národné cítenie a myslenie; vracia sa však k sentimentalizujúcej próze. Píše diela určené obyčajným ľuďom, ktoré majú ľudovovýchovný charakter, no ten sa spája s poetickým zobrazením prírody. Okrem literárnej tvorby je známy tiež ako zakladateľ Ľudových novín (1. január 1897).

## Dielo
* 1883 – *Z dúbravského mlyna*, poviedka
* 1883 – *V zátiší horskom*, novela
* 1884 – *Späť*, novela
* 1885 – *Osudná návšteva*
* 1885 – *Poviestka z hôr*
* 1886 – *Pre cudzie viny*
* 1886 a 1887 – *Slovenský kalendár*
* 1890 – *Obrázky z hôr*
* 1890 – *Z dôb utrpenia*, novela
* 1890 – *Po troch rokoch*, novela
* 1890 – *Na vysokých horách*, rozprávka
* 1891 – *Na salaši*
* 1895 – *Druhá žena*
* 1895 – *Boh mení*, dobre mení
* 1895 – *Na mylných cestách*, novela
* 1896 – *Náš ľud, jeho biedy a ako mu treba žiť*
* 1897 – *Dejepis Slovákov od najstaršej doby do dnešných čias*
* 1904 – *Rozprávka z Poľany*
* 1904 – *Za tú našu slovenčinu*, volebné obrázky

## Externé odkazy
* Plné texty diel Antona Bieleka

Kategória:Narodenia v 1857
Kategória:Úmrtia v 1911
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Osobnosti zo Žiliny
Rabaul (sopka)

Vulkanické pole **Rabaul** sa nachádza na východe Novej Británie, ostrove patriacom Papui-Novej Guinei. Pozostáva z veľkej kaldery (rozmery 8&nbsp;×&nbsp;14&nbsp;km), tvoriacej záliv na polostrove Gazelle a viacerých menších kráterov po obvode kaldery. Pole je pomenované po meste Rabaul, ležiacom vnútri kaldery na brehoch zálivu, ktoré bolo až do erupcie v 1994 najväčším a zároveň hlavným mestom ostrova.

Kaldera sa vyformovala približne pred 1&nbsp;400&nbsp;rokmi. Neskoršie erupcie vytvorili tri bazaltovo - dacitové pyroklastické kužele blízko severovýchodnej steny kaldery, ktoré sú aktívne v súčasnosti. Menšie stratovulkány **Vulcan** a **Tavurvur** sú zodpovedné za evakuáciu mesta počas ich spoločnej erupcie, ktorá sa začala 19. septembra 1994. Tavurvur javil menšiu aktivitu aj neskôr (1995, 2002, 2006, 2007, 2009).

## Iné projekty

## Externé odkazy
* www.volcano.si.edu - vulkanické pole Rabaul na Global Volcanism Program (anglicky)

Kategória:Sopky Papuy-Novej Guiney
Kategória:Kaldery
Kategória:Aktívne sopky
Ozubené koleso

frame|right|Prostý ozubený prevod
frame|right|Ozubnicový prevod

**Ozubené koleso** je disk, ktorý má na obvode zuby. 

## Použitie
Používa sa na: 
* prevod momentu sily
* zmenu osi otáčania  
** kužeľové súkolesie - pre rôznobežné osi
** závitovkové súkolesie (slangovo šnekové) - pre mimobežné osi
** skrutkové súkolesie - pre mimobežné osi
* Zmenu pohybu z otočného na priamy alebo opačne - (s ozubnicou alebo ozubeným hrebeňom)

## Typy
### Podľa ozubenia
* Evolventné ozubenie - najčastejšie
* Cykloidné
* Rebrové - napr. aj starých mlynoch
* Hypoidné

### Podľa tvaru
* Valcové
* Kužeľové

### Prevody
* Prosté
* Skrutkové
* Ozubnicové (tyčové)
* Planétové

## Modul
Modul je časť obvodu rozstupovej kružnice,pripadajúca na jeden zub kolesa. Modulom sa určuje hlavne veľkosť zubu. 

**Ozubené kolesá v tom istom prevode musia mať rovnaký modul**

Modul sa vyberá podľa výkonu, ktorý musí dané koleso prenášať. 
* Väčší modul je pre väčší výkon
* Menší modul pre menšiu veľkosť (a sčasti aj väčšiu presnosť)

Modul *m* sa vypočíta ako:

m = \frac{p}{\pi} = \frac{D}{z}

**kde:**
: *p* je obvodová vzdialenosť dvoch zubov (ich osí)

Každý zub má dve časti:
* *Hlava* - veľkosť hlavy je rovná modulu
* *Päta* - tiež rovná modulu plus pracovná vôľa
*Pracovná vôľa* môže byť od 10% do 50%, ale najčastejšie 25%.

*Pracovná vôľa* (*vôľa v zuboch*) sa volí väčšia pri väčších otáčkach, znižuje však presnosť pri zmene smeru otáčania (prevod chvíľu nereaguje).

Vzdialenosť osí dvoch ozubených kolies *D* sa vyráta ako:

D = m\frac{z_1+z_2}{2}

**kde:**
: *z1*, *z2* - počet zubov kolesa 1 a 2
: *m* - modul

## Pozri aj
* Prevodovka
* Bezvôľová prevodovka
* Evolventné ozubenie

## Referencie

Kategória:Ozubenie
Kategória:Strojové súčiastky
Rainier (sopka)

**Rainier** je stratovulkán ležiaci v štáte Washington v USA, asi 87&nbsp;km juhovýchodne od Seattlu. Je to najvyšší vrch Kaskádových vrchov - 4&nbsp;392&nbsp;m. Vrchol je pokrytý ľadom. Meno pochádza od britského admirála Petra Rainiera, ale pre svoju dominanciu je nazývaný aj jednoducho *Hora*. Ročné snehové zrážky na tomto vrchole sú cca 31 m; vďaka tomu patrí medzi najzasneženejšie miesta na Zemi.

Posledná zdokumentovaná erupcia sa odohrala v roku 1825, ale neustála hydrotermálna aktivita a teplo stúpajúce z krátera nútia vedcov považovať ju za aktívnu sopku. Možné erupcie sú nebezpečné, pre veľmi vysokú pravdepodobnosť tvorby lahárov. Ďalšie nebezpečenstvo spočíva v tom, že andezitové horniny, ktorými je sopka tvorená, sú v dôsledku hydrotermálnych premien silne porušené, čo môže zapríčiniť kolaps celého vrcholu sopky pri výbuchu.

Sopka samotná ako aj jej okolie sú súčasťou národného parku Mount Rainier National Park, piateho národného parku zriadeného v USA. Sopka je tiež vyobrazená na washingtonskom štvrťdolári z roku 2007 (spolu s lososom). Vrchol prvýkrát zdolal Hazard Stevens v roku 1870.

## Referencie

## Iné projekty

## Externé odkazy
* www.volcano.si.edu  - stratovulkán Rainier na Global Volcanism Program 

Kategória:Sopky Washingtonu
Kategória:Stratovulkány
Kategória:Štvortisícovky v USA
Kategória:Kaskádové vrchy
Kategória:Najvyššie vrcholy štátov USA
Stratokumulus

right|thumb|Stratokumulus opactus

**Stratokumulus** (stratocumulus, Sc), po slovensky **slohokopa** alebo **slohová kopa**, je nízky oblak, zvyčajne so základňou v menšej výške ako 2 000 metrov. Pozostáva výlučne z vodných kvapôčok. Vyskytuje sa vo forme bielych až sivých vrstiev alebo skupín jednotlivých oblakov. Sčasti sú podobné dlažbe a tmavšie zaoblené útvary (tzv. „rolky“) mu dodávajú plastický vzhľad. 

Stratokumulus vzniká vtedy, keď sa stúpajúci vzduch stretáva s vrstvou teplejšieho vzduchu, pod ktorou sa jeho vrstva splošťuje. V zime spôsobuje zatiahnutú oblohu niekoľko dní, ale v lete sa obloha zvyčajne rýchlo vyčistí. Niekedy z neho môže padať mrholenie. Slnko cez tento oblak nevidno, môže však svietiť cez medzery v mrakoch. Ak Slnko svieti cez tieto medzery pri svojom východe alebo západe, môže osvetliť čiastočky prachu a tým vznikajú súmračné lúče, ktoré sa zospodu zbiehajú k oblaku.

## Známe podtypy
* stratocumulus opactus (na obrázku) - celistvé mraky alebo sčasti potrhané. 
* stratocumulus statiformis - jednotlivé oblaky sú od seba oddelené, môžu byť usporiadané rovnomerne alebo do vĺn.
* stratocumulus undulatus - oblaky sú usporiadané do dlhých pásov, medzi ktorými sú medzery.
* stratocumulus lenticularis - tvorí sa hlavne v horách.

Kategória:Oblaky
Ľubochnianka

**Ľubochnianka** je potok na severnom Slovensku, preteká územím okresu Ružomberok, len na krátkom úseku v pramennej oblasti tvorí hranicu s okresom Martin. Je to ľavostranný prítok Váhu dlhý .

Pramení vo Veľkej Fatre, pod hlavným hrebeňom medzi Ploskou () a sedlom Ploskej, v nadmorskej výške okolo 

Prvým významnejším prítokom je potok tečúci spod Borišova (), ktorý priberá zľava. Ľubochnianka vytvára dlhú Ľubochniansku dolinu, ktorou preteká z juhu na sever. Postupne priberá viacero prítokov: z doliny Lipová (zľava), z doliny Vyšná Štefanová (zľava), pri osade Rakytov rovnomerný prítok sprava a následne ľavostranný prítok z doliny Nižná Štefanová. Nasleduje prítok z Kornietovej doliny (zľava), potok Jarabinská tiež zľava, významný pravostranný prítok Blatná, pretekajúci dolinou Blatné a do Ľubochnianky sa vlieva pri horárni Blatná. Z ďalších prítokov sú to: tri ľavostranné prítoky postupne z dolín Vyšná Lipová, Stredná Lipová a Nižná Lipová (), nasleduje pravostranná Čierňava pri horárni Čierňavy, ďalej prítok z Rebrovej doliny (zľava), z doliny Raková (zľava) a ďalšie ľavostranné prítoky, Kľacký potok a prítok () spod Chládkového (). Pri osade Salatín sa vlievajú potoky Salatín (sprava) a Turecké (zľava), vzápätí pravostranné Stupecké a Veľký Kračkov. Na ľavom brehu míňa rekreačné stredisko Dolina a veľkým oblúkom sa koryto stáča na severovýchod. Tečie cez osadu Píla a Ľubochnianska dolina vyúsťuje do údolia Váhu. Preteká cez Ľubochňu a v jej katastrálnom území sa vlieva do Váhu. Hodnota priemerného prietoku v ústí je /s.

## Referencie

## Externé odkazy
* Pramenná oblasť na turistickej mape

Kategória:Rieky na Slovensku
Kategória:Povodie Váhu
Kategória:Vodné toky vo Veľkej Fatre
Kategória:Okres Ružomberok
Kategória:Vodné toky v okrese Ružomberok
Stredné Záhorie

**Stredné Záhorie** je časť Záhoria. Je ohraničené riekou Moravou zo západu a svahmi Malých Karpát z východu. 

Je to prevažne rovinatý kraj, i keď jeho hranice zasahujú až do Chránenej krajinnej oblasti Záhorie. Rozprestiera sa na ňom Borská nížina, označovaná vďaka svojmu hustému lesnému porastu za Slovenskú lesopúšť. Stredné Záhorie je známe aj svojimi špargľovými poľami.

Bohatá história regiónu zanechala stopy v podobe zrúcaniny Plavecký hrad a mnohých sakrálnych pamiatok, roztrúsených po jednotlivých obciach. Stredné Záhorie je vďaka svojim turistickým a cyklistickým chodníkom vyhľadávanou turistickou oblasťou.

Kategória:Záhorie
Dolné Záhorie

**Dolné Záhorie** je časť Záhoria. Rozprestiera sa predovšetkým v meandroch rieky Moravy. Jej nivou sa vinie 23 km dlhý náučný chodník, na ktorom sa návštevníci oboznámia so zaujímavosťami prítomnej fauny a flóry. 

V okolí Borinky sa rozprestiera Borinský kras s prameňmi Pajštúnska vyvieračka a Borinská vyvieračka. Zaujímavá je aj zrúcanina Pajštúnsky hrad týčiaci sa sa nad obcou. 

Kategória:Záhorie
Rozprávka

[náhľad|Ilustrácia z rozprávky [Janko a Marienka.]]
**Rozprávka** (nesprávne alebo zastarano alebo nárečovo: *pohádka*) je krátky prozaický, zriedkavo veršovaný útvar, spravidla vymyslený príbeh, ktorý má za cieľ poučenie a pobavenie čitateľov alebo poslucháčov.

Podľa autorstva ich delíme na ľudové a autorské (*rozprávkar*).
Ľudové rozprávky sú ľudovej slovesnosti a patria k najstarším a najrozšírenejším formám ústnej slovesnosti. Majú najrozmanitejší obsah v závislosti na dobe a spôsobe života. Každý národ, ale aj menšie socioskupiny odrážali svoj spôsob života, vzťahy, dobro a zlo, lásku a nenávisť atď. vo fiktívnom či fantastickom príbehu, satiricky alebo humorne, kde hrdinovia prekonali útlak, biedu a chudobu a svojou dobrosrdečnosťou a mravnosťou víťazia nad zlom, úkladmi ľudí, drakov, šarkanov a iných tvorov.

Rozprávka má za cieľ poučenie a pobavenie čitateľov alebo poslucháčov, preto sú spravidla nadčasové a mimo konkrétny priestor:

Bola raz…, kde bolo tam bolo…, a pod.

## Rozdelenie
*Umelá
*Ľudová

## Autori a zberatelia rozprávok, rozprávkové súbory

## Iné projekty

## Zdroje


Kategória:Žánre
Kategória:Detská literatúra
Kategória:Literárne žánre
Kategória:Divadlo
Kategória:Kinematografia
Arthur Sullivan

**Arthur Seymour Sullivan** (* 13. máj 1842 – † 22. november 1900) bol anglický operetný skladateľ.

Zo začiatku komponoval opery, symfónie a dokonca aj chrámovú hudbu. Pod Offenbachovým vplyvom začal komponovať operety, s ktorými dosiahol svoje najväčšie úspechy. Vyučoval na Londýnskej hudobnej akadémii, neskôr sa stal riaditeľom Training School for Music. Od Cambridgeskej univerzity dostal čestný doktorát a od kráľovnej šľachtický titul „sir“.

Značný podiel na jeho úspechu jeho operiet mal kvalitný libretista William Schwenckem Gilbert. Premiéry sa konali v Savoy Theatre v Londýne, preto sa Sullivanove operety nazývajú aj „Savoyskými“. Do svojich operiet pridával rôzne akrobatické scény, ktoré priťahovali záujem anglického publika. Značnú popularitu dosiahol najmä v Anglicku a v USA napr. operetami *Patience* (1881), *Iolanthe* (1882), *Princess Ida* (1884) alebo *The Gondoliers* (1889). V kontinentálnej Európe sa presadila hlavne jeho opereta *Mikado* (1885), pravdepodobne najmä pre svoj exotický námet.

## Iné projekty

Kategória:Anglickí hudobní skladatelia
Kategória:Opereta
Kategória:Operetní skladatelia
Kategória:Absolventi University of London
Porekadlo

**Porekadlo** je obrazový výrok s charakterom uzatvorenej vety, ktorá sa viaže na konkrétny prípad, situáciu. Jeho funkciou je konštatovať, hodnotiť (väčšinou vtipne). Porekadlami sa zaoberá paremiológia. Patrí medzi parémie a malé formy ľudovej slovesnosti. Na rozdiel od príslovia nie je jeho obsahom zovšeobecnená ľudová múdrosť.

Príklad: *Padla kosa na kameň. Kto sa bojí nech nejde do lesa. Ten by preskočil aj vola.*

## Ďalšia literatúra
*  (a novšie vydania)

## Pozri aj
* parémia
* príslovie
* aforizmus
* pranostika

## Iné projekty

Kategória:Literárne žánre
Paremiológia

**Paremiológia** je odvetvie folkloristiky, ktoré skúma pôvod, vývin a spôsob existencie parémií (napr. príslovia, porekadlá, pranostiky a hádanky.

## Referencie

## Ďalšia literatúra
* 

Kategória:Folkloristika
Kategória:Jazykoveda
Horné Záhorie

**Horné Záhorie** je časť Záhoria. Hraničí na severe s Bielymi Karpatami, na juhu so Záhorskou nížinou a na západe s riekou Moravou. 
 
Zachovali sa tu mnohé pamiatky ako románska rotunda sv. Juraja v Skalici, kaštieľ v Holíči, ktorý bol letným sídlom Márie Terézie, zrúcanina hradu Branč v Podbranči a jeden z najstarších zachovaných kostolov na Slovensku, Kostol svätej Margity Antiochijskej v Kopčanoch. Históriu regiónu dokumentuje Záhorské múzeum v Skalici. 

Región sa vyznačuje priaznivými klimatickými podmienkami pre vinohradníctvo a dnes je to jedna z najrozsiahlejších vinohradníckych oblastí Slovenska. 

Kategória:Záhorie
Parts per million

**Ppm** (z angl. *parts per million*) je podobne ako percento spôsob, ako vyjadriť zlomok – milióntinu – celým číslom. Napríklad zápis *45 ppm* znamená 45 milióntin, t. j. 0,000045, alebo 45&nbsp;x&nbsp;10−6, či 0,0045%, prípadne 0,045‰.

Naopak, percento a promile sa dá vyjadriť ako:
* 1 % = 10&nbsp;000 ppm
* 1&nbsp;‰ = 1&nbsp;000 ppm

## Typické použitie
### Koncentrácia
Ppm sa obvykle používa na vyjadrenie koncentrácie v chémii a príbuzných vedách. Používa sa niekedy v elektronike, napr. na vyjadrenie čistoty kryštálu.
Jednotka ppm (Parts per milion) - vyjadruje počet častíc na 1 milión ostatných
častíc (značí teda jej molový zlomok), alebo 0,0001 %.
### Chybovosť
V automobilovom priemysle sa používajú jednotky rádu **ppm** najmä na vyjadrenie kvality dodávky – koľko chybných kusov pripadá na 1 milión dodaných kusov. Firmy využívajú na vyčíslenie ppm rôzne metodiky. Výsledky sa najčastejšie prezentujú formou grafov, v ktorých sa porovnáva ppm od viacerých dodávateľov za určité obdobie, alebo vývoj ppm u jedného dodávateľa, s cieľom zistiť či má ppm klesajúcu/rastúcu tendenciu.

Existuje aj tzv. **logistické ppm**, ktoré by sme mohli rozčleniť na **dodávateľské** a **zákaznícke** z pohľadu firmy, v ktorej pracujete.

**– zákaznícke logistické ppm /customer logistic ppm/** – vyjadruje počet kusov nedodaných načas zákazníkovi, pripadajúcich na 1 milión vyexpedovaných kusov z našej firmy. Takmer každá firma používa iné pravidlá pre stanovenie tzv. **logistického incidentu** – niečo ako reklamácia termínu dodávky, času dodania tovaru, označenia tovaru... Niektoré firmy považujú za problém aj dodanie tovaru predčasne, teda pred dohodnutým dodacím termínom, iné až po uplynutí dodacieho termínu. Čiže všetky kusy, ktoré zákazník obdrží napr. 1 deň pred dohodnutým termínom dodávky, budú zahrnuté do kalkulácie tohto ppm.

**– dodávateľské logistické ppm /supplier logistic ppm/** – vyjadruje počet kusov, ktoré nám náš dodávateľ nedodá včas, resp. v stanovený termín, pripadajúcich na 1 milión dodaných kusov.

Logistické a kvalitatívne ppm vo výraznej miere ovplyvňujú výsledky **hodnotenia dodávateľov** /supplier evaluation/. Základom každého obchodu je samozrejme dodať včas, presné množstvo, riadne označené a v požadovanej kvalite.

## Pozri aj
* percento
* promile

Kategória:Matematika
Vlnová dĺžka

náhľad|Vlnová dĺžka
**Vlnová dĺžka** je vzdialenosť medzi opakujúcimi sa periódami vlnenia. Označuje sa malým gréckym písmenom lambda (λ).

Vlnová dĺžka závisí od frekvencie vlnenia a rýchlosti šírenia vlny:
: \lambda = \frac{v}{f} \,\! 
kde
:\lambda\,\!  = vlnová dĺžka v m
: v \,\!  rýchlosť šírenia vlny v m/s
: f \,\!  = frekvencia vlnenia v Hz.

Pre elektromagnetické vlnenie vo vákuu sa dá vyjadriť tento vzťah zjednodušene (približne):
vlnová dĺžka \lambda [m] = 300 / frekvencia [MHz].

Pre zvuk sa tento vzťah dá vyjadriť zjednodušene (približne): 
vlnová dĺžka \lambda [m] = 343 / frekvencia [Hz].

V kvantovej fyzike sa vďaka časticovo-vlnovému dualizmu dá vyjadriť aj vlnová dĺžka častice v závislosti od jej energie (resp. hybnosti) - pozri de Broglieove vlny.

Kategória:Elektromagnetické žiarenie
Kategória:Vlnenie
Ppm

Skratka **ppm** (alebo **PPM**) môže byť:

* označenie jednej milióntiny, pozri parts per million
* počet strán vytlačených tlačiarňou za minútu (z angl. *pages per minute*)
* online manažérska športová hra, pozri PowerPlay Manager
Salmonelová septikémia

**Salmonelová sepsa** je vážne infekčné ochorenie, vyvolané akýmkoľvek druhom salmonel okrem S. typhi a S. paratyphi (vyskytujú sa sepsy vyvolané aj týmito baktériami, v MKCH-10 však majú iné zaradenie). Neliečená má 25% úmrtnosť.

## Klasifikácia
* A02: Iné infekcie salmonelami
** A02.1: Salmonelová septikémia (sepsa)

## Patogenéza a rizikové faktory

Podstatou je preniknutie obyčajne len v tráviacom trakte pôsobiacej salmonely do krvného obehu. Imunitný systém si s patogénom nedokáže poradiť a ten sa začne v krvi bez obmedzení množiť (septikémia v užšom zmysle slova). Vyššie riziko je u detí a ľudí s poruchou imunity (AIDS, rakovina).

## Klinický obraz, komplikácie a liečba

Klinický obraz, komplikácie a liečba sa neodlišujú významne od sepsy, spôsobenej iným mikroorganizmom: podávajú sa na vyvolávací činiteľ citlivé antibiotiká, doplňujú sa straty tekutín a elektrolytov, liečia sa prípadné následky zlyhávania alebo zlyhania jednotlivých orgánov.

Kategória:A02 Iné infekcie salmonelami
Kategória:Črevné infekčné choroby
Miroslav Nešpor

**Miroslav Nešpor** (* 28. september 1924, Skalica – † 17. december 1944, Bratislava) bol slovenský vysokoškolák, študent Stavebnej fakulty SVŠT v Bratislave, antifašista a účastník Slovenského národného povstania.

## Život
Narodil sa ako jedno z piatich detí Antona Nešpora a Ľudmily Nešporovej, rodenej Korčákovej v Skalici. Tu aj študoval na osemročnom gymnáziu. Neskôr sa spolu s rodičmi presťahoval do Holíča. Napriek tomu, že vynikal v matematike a fyzike, s pokračovaním štúdia na vysokej škole z finančných dôvodov váhal. Na Vysokej škole technickej v Bratislave začal študovať až po tom, čo si zabezpečil štipendium, ktoré ho však zaväzovalo zostať pracovať po skončení štúdia 5 rokov v štátnej službe. Už v tej dobe bol presvedčený antifašista.

Do ilegálnej činnosti sa zapojil v lete 1944. Po skončení 1. ročníka odišiel na prázdninovú prax na stavbe priehrady v Ústí nad Oravou. Tam sa spolu s Ľubomírom Linhartom podieľal na organizovaní a zakladaní národných výborov v obciach na Orave. Po príchode do Banskej Bystrice bol poverený odovzdávať politické inštrukcie ilegálnemu hnutiu na Orave, tam sa tiež niekoľkokrát zapojil so zbraňou v ruke do ozbrojeného boja. Cestu cez územie obsadené nacistami uskutočnil dvakrát. Svoje postrehy z obsadeného územia, protifašistického hnutia na Orave a partizánskych bojov odovzdával redakcii povstaleckých novín *Pravda*. Koncom októbra sa zúčastnil partizánskeho boja v Nízkych Tatrách, kde ochorel a na odporúčanie velenia jednotky sa vrátil do rodiska, kde žil v ilegalite.

Pred zatknutím sa rozhodol ujsť do Bratislavy, na železničnej stanici v Skalici ho 13. decembra zatkli príslušníci Hlinkovej gardy. Tam bol podrobený krutému dvojdňovému výsluchu. Dňa 16. decembra ho previezli na Ústredňu štátnej bezpečnosti do Bratislavy na Vlčkovej ulici 35, no po tom, čo vyšlo najavo, že dobitý väzeň nehodlá vypovedať ani po krutom mučení, sa ho rozhodli vyšetrovatelia zbaviť. Miroslav Nešpor bol popravený v pivničnej cele. Podľa oficiálnej správy väzeň Nešpor spáchal samovraždu a obesil sa. Odporuje tomu skutočnosť, že v čase smrti mal ruky pevne zviazané reťazou, ktorá sa mu zarezala hlboko do rúk. Tieto rany boli tak bolestivé, že ruky prakticky nemohol dať od seba.

## Pamiatka
V Bratislave bola v minulosti po ňom pomenovaná ulica a vysokoškolský internát, v Holíči mu bol odhalený pomník. Pamätnú tabuľu má aj v rodnej Skalici. V súčasnosti je po ňom pomenovaná ulica v Trenčíne, Šali, Prešove, Košiciach, Senici, Malackách, Michalovciach, Námestove, Palárikove, Šaštíne-Strážach, Lučenci, Holíči, Gbeloch, Žiline, Kysuckom Novom Meste, Liptovskom Mikuláši, Bystričanoch, Poprade-Veľkej a v Banskej Bystrici. In memoriam bol vyznamenaný Radom SNP I. triedy. V roku 1946 mu bol udelený titul Ing.

## Referencie

## Iné projekty

Kategória:Osobnosti SNP
Kategória:Osobnosti zo Skalice
Kategória:Osobnosti na česko-slovenských poštových známkach
Kategória:Popravení obesením
Random early detection

thumb

**Random early detection** (**RED**) je algoritmus pre správu frontu a pre prevenciu zahltenia.

Pri bežnom algoritme tail drop zaraďuje do frontu (buffera) router či iný sieťový komponent toľko paketov, koľko sa vojde a ostatné jednoducho zahodí. Zahltenie je stav, kedy je front neustále plný. Tail drop nerozdeľuje rovnomerne miesto vo fronte medzi jednotlivé toky. Tiež môže spôsobiť, že všetky TCP spojenia sa súčasne odmlčia a potom súčasne znova začnú vysielať - TCP globálna synchronizácia. Tak sa sieť v cykloch nevyužíva a následne preťažuje.

RED existuje na riešenie týchto problémov. Neustále sleduje priemernú dĺžku frontu a zahadzuje (alebo označuje - v prípade použitia s ECN) pakety na štatistickom základe. Ak je front takmer prázdny, všetky prichádzajúce pakety sú prijaté. S nárastom dĺžky frontu rastie aj pravdepodobnosť zahodenia paketu. Pri zaplnení frontu je pravdepodobnosť zahodenia 1 a zahadzujú sa všetky prichádzajúce pakety.

RED preto rozdeľuje miesto vo fronte rovnomernejšie ako tail drop. Čím väčší je tok, tým častejšie budú jeho pakety zahadzované. Tým aj predchádza TCP globálnej synchronizácii.

RED činí diferenciáciu QoS nemožnou. Weighted RED (WRED) a RED In/Out (RIO) poskytujú skorú detekciu s istými ohľadmi na QoS.

## Externé odkazy
*Všeobecný jednoduchý simulátor RED pre vzdelávacie účely

Kategória:Smerovanie
Heinrich Rudolf Hertz

**Heinrich Rudolf Hertz** (* 22. február 1857, Hamburg, Nemecko – † 1. január 1894, Bonn) bol nemecký fyzik a mechanik, podľa ktorého je pomenovaná fyzikálna jednotka frekvencie hertz.

Bol prvým, kto experimentálne dokázal existenciu elektromagnetického žiarenia vytvorením prístroja vysielajúcim rádiové vlny na frekvencii UHF.

## Iné projekty

Kategória:Nemeckí fyzici
Kategória:Osobnosti na nemeckých poštových známkach
Kategória:Osobnosti z Hamburgu
Kategória:Členovia Göttingenskej akadémie vied